Cyfres yr Onnen: Trwy'r Tonnau – Awen Teifi
Dyddiad Cyhoeddi: Awst 2009
Fformat: Clawr Meddal, 195x130 mm, 192 tudalen
Dilyniant i Trwy'r Darlun a gyhoeddwyd gan Y Lolfa yn 2008. Mae'n un o lyfrau Cyfres yr Onnen, sef cyfres o nofelau heriol i ddarllenwyr da rhwng 9 a 12 oed.
Aiff Cled a Siân unwaith eto i wlad hudol Crug, sy'n llawn peryglon a dirgelion, wedi iddynt weld arwydd yn y tywod oddi wrth eu tad. Mae'r ddau'n cwrdd a Gili Dŵ annwyl yng Nghrug a chawn gyfarfod a chymeriadau newydd fel Pobol y Coed, yn arbennig Mael o Abermorddu, sy'n creu tipyn o argraff ar Siân. Mae mudiad YCH (Ymgyrch Cadw Heddwch) a'r hen elyn, Arianwen, am ddial arnynt, ac yn lledaenu celwyddau ac ofn yng nghalonnau pobl am Cled a Siân. Maent yn hwylio ar y llong "Una" sy'n eiddo i Mina'r ddewines ac yn dechrau ar antur a all newid eu bywydau am byth.